Ettekanne rääkis "seostest" või sõltuvustest, mis viivad usalduse ja võib-olla ka mõistlikkuse kadumiseni. Ta on väga hea esineja, nii et tegemist oli korraga meelelahutuse ja ka poliitilise (või siis maailmavaatelise) esinemisega. Tema järeldustega võib nõus olla ja võib ka mitte, aga  kindlasti juhib ta tähelepanu olulistele probleemidele. Ja nagu tal kombeks, ta mitte ainult ei kritiseeri, vaid võtab ette ka konkreetseid samme maailma parandamiseks. Tema eestvedamisel toimiv ettevõtmine  Change Congress kutsub üles valimiste rahastamissüsteemi muutmisele ja selle saavutamise meetmeks kutsutakse inimesi üles "streigile" - mitte andma poliitiliste kampaaniate jaoks raha niikaua kuni ei muudeta rahastamissüsteemi Washingtonis.